《盘墅·联德堂》
宋代·黄由

才到松陵即是家，便须洗盏泛流霞。
软红尘里风波恶，不似江舻与海槎。

作者简介：宋平江长洲人，字子由，号盘野居士。孝宗淳熙八年进士第一。通判绍兴府，赈灾有绩。自金国奉使还，迁嘉王府赞读。宁宗时权礼部尚书兼吏部，会禁道学，奏不宜籍记“伪党”姓名，劾知成都。嘉定初知绍兴府。官至正奉大夫。